Tule. Võta see.
Meie ohvriand.
Isa! - Ei! Püsi valguse käes, poeg!
Ära mingil juhul eal valguse käest lahku.
Võta see.
Isa!
NÄGEMISKAUSS
Päeviku järgi toimib kauss täiskuu ajal
ja täna ongi täiskuu.
Selle nägemiskausi artefakti abil peaksime saama isa vaimuga rääkida.
Ära ütle „vaimuga“! Isa pole surnud.
Me ei väidagi vastupidist, kullake,
aga vajame kinnitust, et meie tegevusest on kasu.
Jah. Nägemiskausi abil isaga rääkimine tõestaks, et saame teda päästa.
Kui on võimalus, peame üritama.
Õhtusöögi järel otsime nägemiskausi üles.
Ma küll pole selle kasutamist näinud,
aga tean hästi, kus see asub.
Järjekordne julgeolekumeede?
Tõepoolest.
Enamik väravatest avaneb vaid väljast.
Voilà.
Seal?
Aga nii pime on ju.
Ära muretse. Pimeduses võib vahel üllatusi peituda.
Mulle üllatused ei meeldi.
Vau. See on imeilus.
Tere tulemast taevaruumi. Kõik need artefaktid on kosmosega seotud.
Mina käin siin tihti suupilli mängimas.
Akustika on üllatavalt karge.
Alex mängib suupilli. - Tõepoolest.
Temalt seda õppisingi.
Kas see on nägemiskauss?
Väga huvitav disain.
Kuidas seda kasutame? Kuidas isaga räägime?
Päeviku järgi peame teises ilmas lähedasega rääkimiseks kausi veega täitma.
Vesi on olemas. - Kindlalt tead, mida teed?
Loen seda, mis päevikus on.
Olgu. - Midagi ei juhtunud.
Miks midagi ei juhtu?
Ära kiirusta tagant. Nüüd vajame asja, mis kuulub kutsutavale isikule.
See oli Alexi võtmehoidja.
Kinkisime selle mullu isadepäevaks.
Ma luban, et kingime uue. Viska see kaussi.
See toimib!
Mida järgmisena?
Noh…
Horus, mis päevikus on?
Veekahjustused.
Lõppu ei saa lugeda.
Olgu, ma katkestan selle. Me ei tohiks ilma kõike teadmata jätkata.
Aga ema, täiskuu on täna.
Järgmine võimalus on kuu kaugusel.
Peame seda tegema…
Hoia eemale, mis sa ka poleks!
Kõik sinnapoole!
Mis see veel oli? Kausist tuli välja.
Päevikus ei mainitud!
Seetõttu ei pidanukski ilma kogu infota proovima.
Ilma isaga rääkimata ei tea me, kas aitame teda. Risk oli vastuvõetav.
Pole viga, Russ. Teeme asja korda. Loodetavasti hoiab värav seni seda kinni.
Stanley? Kus on Stanley?
Palun avage värav.
Stanley!
Kiirustage. See asi on ikka minuga siin.
See ei avane!
Okkaline taim on mehhanismis.
Küll päästame su, Stanley. Pea vastu.
Peame seda millegagi lõikama.
Ma saan seda teha.
Kas kiiremini saaks?
Ma saen võimalikult kähku. See on ju jäärapäine taim.
Halloo?
See kohutav asi, mis kausist tuli, kardab vist valgust.
Väga hea. Tagane kaitsepositsioonile ja tõrju oma lambiga.
Annan endast parima.
Uskumatu, et jätsin ta sinna lõksu. Olen aegade halvim sõber.
Tahtsime kõik, et asi toimiks. Vahel segab lootus otsuseid.
Jah, astusite täiega ämbrisse.
Nali. Ma astun pidevalt ämbrisse.
Peame selgitama välja, kuidas olend kaussi tagastada.
Mil moel? Päeviku õpetus on vaid pooleldi loetav.
Mul on idee.
Tubli, poisu! Kas sõnu lugeda suudad?
Osa on ikka segane,
aga kuuvalgus on vist olendist vabanemisega seotud.
Ma näen laes avaust.
See on justkui šaht.
Selleks vist Cornelius kausi sinna panigi. Kuuvalguse auk.
Peame šahti teise otsa leidma.
Aga me ei tea, kuidas kauss toimib. Peame leidma kellegi, kes teab.
Muuseumitädi? Ta aitas olmeekide beebidega.
Jah, Georgia võib teada! - Tore. Teame, mida teha.
Uurige kausi kohta, ma tegelen siin kuuvalgusega.
Me naaseme peagi.
Õnn kaasa.
Jaa. Ära surma saa, vennas.
Sa ei aita, Pandora.
Sa suudad küll, poiss!
Jah.
Ma suudan küll.
Aga kas suudaksid seda kiiresti teha?
Aitäh, et siia kauemaks jäid, Georgia. Oleme väga tänulikud.
Nägemiskauss.
Nii huvitav. Milleks selle kohta uurite, muide?
Lihtsalt Alexi raamatu jaoks.
Kas sa tead, kuidas nägemiskausid toimivad?
Teoorias ikka, eks?
Sa ei usu ju päriselt võlukaussidesse.
Miks? See pole nii jabur.
Muidugi, teoorias.
Kahjuks mina ei oska öelda. Aga tean kedagi, kes ehk oskab.
Ta on ennustamisartefaktide spetsialist.
Neil Peckmin.
Me pole tuttavad. Ma olen temast vaid kuulnud.
Väidetavalt on Neil väga omapärane sell.
Ta ei lahku iial oma kodust.
Selge. Tänan taas, Georgia.
Larry, kas sa oled ikka seal?
Ma paistan selle elaja kinnisidee olevat.
Ma olen siin, ikka saen.
Palun räägi edasi.
Vaikus on ütlemata kõhe. - Ma tean, mis sind rahustaks.
Larry, kas oled seal?
Ma palusin just mitte vaikida.
Palun, semu. Su lahendus kõigele.
Sa ju vihkad selle häält.
Seekord kannatan ära.
Hüvasti ning adjöö Ütlen teile, Hispaania daamid
Hüvasti ning adjöö Ütlen teile, daamid Hispaanias
Me saime käsu seilata vana…
See muusika.
See kostab observatooriumist!
Muidugi!
Üles leidsin!
Šahti otsas olen. Kuuled, Stanley?
Jah, ma kuulen sind!
Ma lasen alla kuuvalgust. Pea vastu.
Enam kaua ei pea.
Kõtt, väike tüdruk! - Kuidas palun? Ma pole väike.
Palun lahku, mistahes suurusena. Valel õhtul tulid mu uksele koputama.
Hr Peckmin, palun. Peame teiega sellest rääkima.
Kõik need lambid… Nii palav.
Võtke.
Sellega harjub.
Kust te kausi leidsite?
See oli meie keldris. Te pidavat nende kohta midagi teadma.
Ma tean liigagi palju.
Mu pere on hirmsate nägemiskausside poolt ära neetud.
Uskuge meid, oleme pereneedustega tuttavad.
Palun, hr Peckmin!
Neil. Palun aita meid.
Miks peaksin?
Meie sõber on ohus, kausist tulnud asjaga lõksus. Aega napib.
Lasite sõnumitooja välja?
Te ei andnud ohvriandi?
Mis ohvriandi?
Oi ei. See on halb. Tegite sama vea nagu meie.
Te ei järginud reegleid. - Reegleid?
Protsessil on kaks kindlat osa.
Kausi käivitad asjaga, mis oli isikul, keda näha tahad.
Seda tegime.
Ja kõige tähtsam osa on ohvrianniga tasumine.
Pead panema sulle tähtsa asja täiskuu valguses kaussi.
See rahuldab sõnumitoojat.
Ohvrianni osa vist Russ lugeda ei suutnudki.
Kuidas nüüd sõnumitoojast vabaneda?
Ohvriandi kaussi pannes. Aga nüüd pole see enam lihtne.
Mu esivanem vabastas ammu sõnumitooja, kes on siiani Peckmineid painanud.
Räägi, et mõistaksime.
Ehk saame oma lahenduse leida ja sind aidata.
Mu perel oli ammusel ajal seesama nägemiskauss.
Kõigil Peckminitel oli selgeltnägemisanne. Kogu asi algas mu vaarisa Arthuriga.
Ta lasi nägemiskausside abil leinajatel oma lähedastega taas rääkida.
Aga kõik see muutus, kui ta kohtas artefaktide kogujat,
kes moonutas nende kausside eesmärki.
Ta segas kausside abil surnuid, et nende kadunud aardeid leida.
Ta ei andnud hingedele rahu, enne kui sai, mida tahtis.
Koguja sundis Arthurit teda aitama.
Arthuril sai lõpuks mõõt täis ning ta nõustus kaussi viimast korda kasutama.
Koguja reetis teda ja varastas kausi, enne kui ohvrianniga tasuti,
seega sõnumitooja võttis Arthuri oma saamata tasu asemel.
Sõnumitooja on sellest saati varjudes elanud.
See tuleb iga täiskuu ajal järgmise Peckmini järele, kuhu me ka ei läheks.
Mu isa üritas mu nähes anda ohvrianni.
Selle uuri.
Aga sõnumitooja ei võtnud seda kausita vastu.
Sellepärast sa eladki valguse käes. Varjudeta pole ka sõnumitoojat.
Aga ma tunnen, kuidas see mind jälgib, iga päev, kogu aeg.
See on kohutav.
Neil, see koguja oli vist meie esivanem.
Tõesti?
Vanavanavanavanaisa Kaabakas tegi tõeliselt halbu asju
ja meie peame neid heastama.
Needust ei saa heastada. See võttis mu isa ja vanaisa.
Lõputu tsükkel.
Kelle sõnul? Tsükli saab katkestada. Me üritamegi. Koos suudaksime.
Semu, oled kombes?
Issake.
Mis toimub? - Tegin vist taskulambi katki.
Eluka tõttu kukkus maha.
Me tuleme!
Miks see ei toimi?
Kuidas edeneb? Mul saab valgus otsa.
Ei edene. Ükski mu katse pole kuuvalgust alla taevaruumi suunanud.
See ei jõua šahti.
Äkki uus teleskoop pole nii pikk kui vana?
Uus teleskoop?
Jah. Su vanaisa vahetas teleskoobi välja aastal 1969,
et Kuul maandumist näha.
Teleskoop on vale. See pole piisavalt pikk.
Valmis, härra P?
Ju vist.
Esiteks kallame vee.
Seejärel isiklik ese, eks?
Isiklikku eset pole vaja,
sest selle pani mu vaarisa ammu vette.
Nüüd kutsume sõnumitooja välja.
See tuleb.
See peab veidi lähemale tulema.
Kuuvalgus!
Oi ei!
Ei! Neil!
Ei! Lase neist lahti!
Lase lahti!
Siin on su ohvriand! Võta!
Kas saime hakkama?
Paistab nii.
Ma uskusin sinusse!
Peame sellega oma sõbra päästma, aga pärast toome tagasi.
Ei, jätke see endale. Mina nägemiskausse enam ei taha.
Teatame Russile, mis selgus.
Hoia minust eemale!
Jah, hoia temast eemale!
Oskame sõnumitoojast vabaneda!
Tore. Saatke see olevus tagasi.
Stanley!
Oled ikka meiega, semu?
Hädavaevu.
Viska nüüd sulle tähtis asi vette.
Mina? - Sa kutsusid selle välja.
Kähku! Mistahes tähtis asi, ohvriannina.
See on tasu ja olend lahkub siis.
Suupill on mind palju rõõmustanud. Ei tahaks seda kaotada.
Me ei tahaks sind kaotada.
Sa oled vana pehmo.
Tore, et sa surnud pole. Tüütu oleks seda kõike üksi koristada.
Vana hea Larry.
Kas Stanley sai õigeks ajaks valguse?
Tubli töö, Russ.
Aitäh, ema. Aga nii tore, et naasite.
Kuulge, nägemiskausi vesi ei muutunud läbipaistvaks,
nagu härra P pool juhtus.
See on ikka must.
Oi ei. Ega ometi taas…
Las ma näitan sellele tindiplekile, mis mu sõprade ründajatega juhtub.
Halloo?
Isa? - Isa?
Lapsed?
Isa! - Teie või?
Jah! - Hei, isa!
Alex, nii tore su häält kuulda.
Kus sa oled?
Ma ei tea.
Ma olen mingis pimedas tühjuses.
Ma ei saa aru, kus olen.
Kas sa meid näed, isa?
Kas sa midagi näed?
Ma ei näe teid, aga kuulen küll.
Ma kuulen ka teisi asju justkui siblimas.
Siblimas? Mis need on?
Ma ei tea. Aga ma ei taha, et nad mind kuuleksid.
Nad lähenevad. Ma ei suuda nende eest põgeneda.
Vaatasime su videot, tagastasime artefakti ja liivakella liiv hakkas üles voolama.
Mind huvitaski, kas see toimiks.
Nüüd uurige, kuidas kõik on seotud. - Seotud…
Ära lootust kaota, Alex. Me päästame su.
Ma tean seda. Ma…
Ta kadus.
Ära nuta, Pan. Vähemalt teame, et isa on elus.
Ja järgmise täiskuu ajal räägime taas.
Alles kuu aja pärast?
Küll aeg lendab.
Kuu ajaga saame palju ära teha.
Tõlkinud Silver Pärnpuu